Na temelju članka 20. stavka 1. i čl. 42. Zakona o lokalnim porezima (NN 101/17, 114/23 -pročišćeni tekst, NN br. 115/16, 101/17, 114/22, 114/23, 152/24), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 40. Statuta Grada Delnica (SN GD 2/21), Gradsko vijeće Grada Delnica na sjednici održanoj dana\_\_\_\_\_\_\_\_\_\_\_\_\_\_\_\_ donosi

**ODLUKU O LOKALNIM POREZIMA GRADA DELNICA**

**I. TEMELJNA ODREDBA**

**Članak 1.**

Ovom se Odlukom propisuju vrste poreza koje pripadaju Gradu Delnicama (u daljnjem tekstu: Grad), visina stope poreza na potrošnju i visina poreza na nekretnine, te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.​

**II. VRSTE POREZA**

**Članak 2.**

​Gradu pripadaju sljedeći lokalni porezi:

1. porez na potrošnju,

2. porez na nekretnine.

**III. POREZ NA POTROŠNJU**

**Članak 3.**

Stopa poreza na potrošnju iznosi 2,5 %.

**IV. POREZ NA NEKRETNINE**

**Članak 5.**

Porez na nekretnine plaća se godišnje, u iznosu od 5,00 eura/m²korisne površine nekretnine na cijelom području Grada.

**V. NADLEŽNOST**

**Članak 6.**

Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. ove Odluke obavljat će Grad – Upravni odjel za financije i projekte.

**Članak 7.**

**​**Za utvrđivanje, naplatu, žalbu, obnovu postupka, zastaru, ovršni postupak kao i za sve ostale postupovne radnje primjenjuju se odredbe Općeg poreznog zakona.​

**VI. PRIJELAZNE I ZAVRŠNE ODREDBE**

**Članak 8.**

Postupci utvrđivanja poreza započeti po odredbama Zakona o lokalnim porezima i Odluci o lokalnim porezima Grada Delnica (SN GD broj 2/22), koji nisu dovršeni do stupanja na snagu ove Odluke, dovršit će se prema odredbama navedenog Zakona i Odluke o lokalnim porezima Grada Delnica (SN GD broj 2/22).

**Članak 9.**

Danom stupanja na snagu ove Odluke prestaje važiti Odluka o lokalnim porezima Grada Delnica (SN GD broj 2/22).

**Članak 10.**

Ova Odluka objavit će se u „Službenim novinama Grada Delnica“, a stupa na snagu 1. siječnja 2025. godine

KLASA: 410-04/25-01/01

URBROJ: 2170-6-3-1-25-6

Delnice, \_\_. veljače 2025. godine

**Gradsko vijeće Grada Delnica**

**Predsjednica**

**Ivana Pečnik Kastner, v.r.**

​